CELEX: 32021D2254
Language: hu
Date: 2021-12-07 00:00:00
Title: Az Európai Központi Bank (EU) 2021/2254 határozata (2021. december 7.) a 2021-ben történő érmekibocsátás mennyiségének engedélyezéséről szóló (EU) 2020/1997 határozat módosításáról (EKB/2021/53)

2021.12.17.   
               
               
                  HU
               
               
                  Az Európai Unió Hivatalos Lapja
               
               
                  L 454/17
               
            
         AZ EURÓPAI KÖZPONTI BANK (EU) 2021/2254 HATÁROZATA
         (2021. december 7.)
         a 2021-ben történő érmekibocsátás mennyiségének engedélyezéséről szóló (EU) 2020/1997 határozat módosításáról
         (EKB/2021/53)
         AZ EURÓPAI KÖZPONTI BANK IGAZGATÓSÁGA,
         tekintettel az Európai Unió működéséről szóló szerződésre és különösen annak 128. cikke (2) bekezdésére,
         tekintettel az euroérme-kibocsátás mennyiségének engedélyezésére vonatkozó eljárási keretről szóló, 2015. december 4-i (EU) 2015/2332 európai központi banki határozatra (EKB/2015/43) (1) és különösen annak 3. cikke (7) bekezdésére,
         mivel:
         
                     (1)
                  
                  
                     1999. január 1-jétől kizárólag az Európai Központi Bank (EKB) jogosult az azon tagállamokban kibocsátott érmék mennyiségének engedélyezésére, amelyek pénzneme az euro.
                  
               
                     (2)
                  
                  
                     Az euroérmék iránti 2021. évi igényre vonatkozó becslés alapján, amelyet azon tagállamok, amelyek pénzneme az euro, nyújtottak be az EKB-hoz, az EKB az (EU) 2020/1997 európai központi banki határozatban (EKB/2020/57) (2) jóváhagyta a 2021-ben forgalomba hozatalra szánt euroérmék és a gyűjtőknek szánt (forgalomba hozatalra nem szánt) euroérmék teljes mennyiségét.
                  
               
                     (3)
                  
                  
                     Az (EU) 2015/2332 európai központi banki határozat (EKB/2015/43) 3. cikke értelmében az euroövezeti tagállamoknak értesíteniük kell az EKB-t, ha az euroérmék iránti tényleges igény várhatóan meghaladja az érmekibocsátás adott naptári évre jóváhagyott mennyiségét, és amennyiben továbbra is fennáll a magasabb érmeigény, az adott naptári év tekintetében az érmekibocsátás további mennyiségére vonatkozó, eseti engedélyezés iránti kérelmet kell benyújtaniuk.
                  
               
                     (4)
                  
                  
                     2021. november 22-én a Banc Ceannais na hÉireann/Central Bank of Ireland Írország nevében kérte, hogy az Írország által 2021-ben kibocsátható euroérmék mennyiségét további 10 millió EUR-val emeljék 16,3 millió EUR-ról 26,3 millió EUR-ra válaszul az annak következtében jelentősen megnőtt érmeigényre, hogy 2020-hoz képest 2021-ben kevesebb érmét fizettek be és a 2021 karácsonya előtti időszakra előre jelzettnél magasabb a kereslet.
                  
               
                     (5)
                  
                  
                     Az (EU) 2015/2332 határozat (EKB/2015/43) 3. cikkének (7) bekezdése értelmében az Igazgatóság egyedi határozatot hoz az eseti engedélyezés iránti kérelemről, amennyiben az eseti kérelmet nem szükséges módosítani.
                  
               
                     (6)
                  
                  
                     Ezért az (EU) 2020/1997 határozatot (EKB/2020/57) ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítás
            Az (EU) 2020/1997 határozat (EKB/2020/57) 2. cikkében szereplő táblázat a következőképpen módosul:
            Az Írországra vonatkozó sor helyébe a következő szöveg lép:
            
               
                           „Írország
                        
                        
                           25,8 
                        
                        
                           0,5 
                        
                        
                           26,3 ”.
                        
                     
         
         
            2. cikk
            Hatálybalépés
            Ez a határozat a címzettekkel történő közlése napján lép hatályba.
         
         
            3. cikk
            Címzettek
            E határozat címzettjei azon tagállamok, amelyek pénzneme az euro.
         
         
            Kelt Frankfurt am Mainban, 2021. december 7-én.
            
               
                  az EKB elnöke
               
               Christine LAGARDE
            
         
         
            (1)  HL L 328., 2015.12.12., 123. o.
         
         
            (2)  Az Európai Központi Bank (EU) 2020/1997 határozata (2020. november 24.) a 2021-ben történő érmekibocsátás mennyiségének engedélyezéséről (EKB/2020/57) (HL L 410., 2020.12.7., 104. o.).